CELEX: 32015R2295
Language: el
Date: 2015-12-09 00:00:00
Title: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015, για την τροποποίηση του κανονισμού (ΕΚ) αριθ. 2074/2005 όσον αφορά καταλόγους εγκεκριμένων επιχειρήσεων τροφίμων (Κείμενο που παρουσιάζει ενδιαφέρον για τον ΕΟΧ)

10.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/5
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2295 ΤΗΣ ΕΠΙΤΡΟΠΉΣ
   της 9ης Δεκεμβρίου 2015
   για την τροποποίηση του κανονισμού (ΕΚ) αριθ. 2074/2005 όσον αφορά καταλόγους εγκεκριμένων επιχειρήσεων τροφίμων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 31 παράγραφος 2 στοιχείο στ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 882/2004 θεσπίζει γενικούς κανόνες για τη διενέργεια επίσημων ελέγχων της συμμόρφωσης με τους κανόνες της Ένωσης για τις ζωοτροφές και τα τρόφιμα και με τους κανόνες για την υγεία και την καλή διαβίωση των ζώων. Ορίζει ότι τα κράτη μέλη διατηρούν ενημερωμένους καταλόγους των εγκεκριμένων εγκαταστάσεων, που τίθενται στη διάθεση των λοιπών κρατών μελών και του κοινού.
            
         
               (2)
            
            
               Σύμφωνα με τις απαιτήσεις που ορίζονται στον κανονισμό (ΕΚ) αριθ. 2074/2005 της Επιτροπής (2), η Επιτροπή δημιουργεί δικτυακό τόπο στον οποίο κάθε κράτος μέλος οφείλει να παράσχει τη διεύθυνση του εθνικού δικτυακού τόπου με ενημερωμένους καταλόγους εγκεκριμένων εγκαταστάσεων στη διάθεση των λοιπών κρατών μελών και του κοινού. Η ανάλυση των καταλόγων αυτών με σκοπό, μεταξύ άλλων, την εκτίμηση επιπτώσεων και τη σύνδεση με άλλα εργαλεία της τεχνολογίας των πληροφοριών που διαθέτει η Επιτροπή αποδείχθηκε πολύ περίπλοκη και χρονοβόρα.
            
         
               (3)
            
            
               Προκειμένου να απλοποιηθεί η δυνατότητα ανάλυσης των εγκαταστάσεων που καταχωρίζουν τα κράτη μέλη και για να περιλαμβάνονται, χωρίς αδικαιολόγητη καθυστέρηση, στους εν λόγω καταλόγους οι εγκεκριμένες επιχειρήσεις στο επίπεδο της Ένωσης, κρίνεται σκόπιμο να επιτραπεί η χρήση του συστήματος TRACES.
            
         
               (4)
            
            
               Οι απαιτήσεις που προβλέπονται στον παρόντα κανονισμό αφορούν την προσαρμογή των σημερινών πρακτικών τόσο για τους υπεύθυνους επιχειρήσεων τροφίμων όσο και για τις αρμόδιες αρχές. Συνεπώς, είναι σκόπιμο να επιτραπεί η καθυστερημένη εφαρμογή του παρόντος κανονισμού.
            
         
               (5)
            
            
               Ως εκ τούτου, ο κανονισμός (ΕΚ) αριθ. 2074/2005 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 2074/2005 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2015.
      
         
            Για την Επιτροπή
         
         
            O Πρόεδρος
         
         Jean-Claude JUNCKER
      
   
   
      (1)  ΕΕ L 165 της 30.4.2004, σ. 1.
   
      (2)  Κανονισμός (ΕΚ) αριθ. 2074/2005 της Επιτροπής, της 5ης Δεκεμβρίου 2005, για θέσπιση μέτρων εφαρμογής για ορισμένα προϊόντα βάσει του κανονισμού (ΕΚ) αριθ. 853/2004 και για την οργάνωση επίσημων ελέγχων βάσει των κανονισμών (ΕΚ) αριθ. 854/2004 και (ΕΚ) αριθ. 882/2004, για την παρέκκλιση από τον κανονισμό (ΕΚ) αριθ. 852/2004 και για τροποποίηση των κανονισμών (ΕΚ) αριθ. 853/2004 και (ΕΚ) αριθ. 854/2004 (ΕΕ L 338 της 22.12.2005, σ. 27).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ V
            
               Κατάλογοι των εγκεκριμένων επιχειρήσεων
            
            ΚΕΦΑΛΑΙΟ I
            
               ΠΡΟΣΒΑΣΗ ΣΤΟΥΣ ΚΑΤΑΛΟΓΟΥΣ ΕΓΚΕΚΡΙΜΕΝΩΝ ΕΠΙΧΕΙΡΗΣΕΩΝ
            
            Προκειμένου να παρασχεθεί βοήθεια στα κράτη μέλη, ώστε να καταστήσουν τους ενημερωμένους καταλόγους εγκεκριμένων επιχειρήσεων τροφίμων προσβάσιμους σε άλλα κράτη μέλη και στο κοινό, η Επιτροπή θα δημιουργήσει δικτυακό τόπο στον οποίο κάθε κράτος μέλος θα παράσχει σύνδεσμο με τον εθνικό δικτυακό τόπο ή θα παρέχει ενημέρωση, σε περίπτωση που οι εν λόγω κατάλογοι δημοσιεύονται μέσω του συστήματος TRACES.
            ΚΕΦΑΛΑΙΟ II
            
               ΜΟΡΦΟΤΥΠΟ ΤΩΝ ΕΘΝΙΚΩΝ ΔΙΚΤΥΑΚΩΝ ΤΟΠΩΝ
            
            Α.   Γενικό μητρώο
            
            
                     
                        1.
                     
                     
                        Κάθε κράτος μέλος θα διαβιβάζει στην Επιτροπή διεύθυνση συνδέσμου με έναν ενιαίο εθνικό δικτυακό τόπο που περιέχει το γενικό μητρώο των καταλόγων εγκεκριμένων επιχειρήσεων τροφίμων για τα προϊόντα ζωικής προέλευσης, όπως καθορίζονται στο σημείο 8.1 του παραρτήματος I του κανονισμού (ΕΚ) αριθ. 853/2004.
                     
                  
                     
                        2.
                     
                     
                        Το γενικό μητρώο που αναφέρεται στο σημείο 1 αποτελείται από ένα φύλλο και συμπληρώνεται σε μία ή περισσότερες επίσημες γλώσσες της Ένωσης.
                     
                  Β.   Λειτουργικός χάρτης
            
            
                     
                        1.
                     
                     
                        Ο δικτυακός τόπος που περιέχει το γενικό μητρώο αναπτύσσεται από την αρμόδια αρχή ή, όπου απαιτείται, από μια από τις αρμόδιες αρχές που αναφέρονται στο άρθρο 4 του κανονισμού (ΕΚ) αριθ. 882/2004.
                     
                  
                     
                        2.
                     
                     
                        Το γενικό μητρώο περιλαμβάνει συνδέσμους:
                        
                                    α)
                                 
                                 
                                    με άλλες ιστοσελίδες που βρίσκονται στον ίδιο δικτυακό τόπο·
                                 
                              
                                    β)
                                 
                                 
                                    όταν δεν τηρούνται από την αρμόδια αρχή που αναφέρεται στο σημείο 1 ορισμένοι κατάλογοι εγκεκριμένων επιχειρήσεων τροφίμων, με δικτυακούς τόπους τους οποίους διαχειρίζονται άλλες αρμόδιες αρχές, μονάδες ή, κατά περίπτωση, οργανισμοί.
                                 
                              
                  Γ.   Κατάλογος μέσω του συστήματος TRACES
            
            Κατά παρέκκλιση από τις διατάξεις των τμημάτων Α και Β, τα κράτη μέλη μπορούν να παρέχουν τους καταλόγους μέσω του συστήματος TRACES.
            ΚΕΦΑΛΑΙΟ III
            
               ΣΧΕΔΙΑΓΡΑΜΜΑ ΚΑΙ ΚΩΔΙΚΟΙ ΓΙΑ ΤΟΥΣ ΚΑΤΑΛΟΓΟΥΣ ΕΓΚΕΚΡΙΜΕΝΩΝ ΕΠΙΧΕΙΡΗΣΕΩΝ
            
            Καταρτίζονται σχεδιαγράμματα, συμπεριλαμβανομένων των σχετικών πληροφοριών και κωδικών, προκειμένου να εξασφαλισθεί ευρεία διαθεσιμότητα των πληροφοριών σχετικά με τις εγκεκριμένες επιχειρήσεις τροφίμων και να βελτιωθεί η αναγνωσιμότητα των καταλόγων.
            ΚΕΦΑΛΑΙΟ IV
            
               ΤΕΧΝΙΚΕΣ ΠΡΟΔΙΑΓΡΑΦΕΣ
            
            Οι στόχοι και οι δραστηριότητες που αναφέρονται στα κεφάλαια ΙΙ και ΙΙΙ εκτελούνται σύμφωνα με τις τεχνικές προδιαγραφές που δημοσιεύει η Επιτροπή.»